ໄທແລະກຳປູເຈຍຕົກລົງ ຈະເປີດການເຈລະຈາກັນ
ປະເທດໄທ ແລະກຳປູເຈຍ ຕົກລົງຈະເປີດການເຈລະຈາ ທີ່ອິນໂດເນເຊຍ ໃນເດືອນນີ້
ກຳປູເຈຍແລະໄທໄດ້ຕົກລົງ ທີ່ຈະເປີດການເຈລະຈາຢູ່ອິນ ໂດເນເຊຍໃນເດືອນນີ້ ໂດຍແນໃສ່ຫາທາງຫຼຸດຜ່ອນຄວາມ ເຄັ່ງຕຶງຢູ່ຕາມບໍລິເວນຊາຍແດນທີ່ໄດ້ເພີ່ມທະວີຄວາມຮ້າຍ ແຮງຂຶ້ນຍ້ອນການຍິງປືນໃຫຍ່ໂຈມຕີກັນຢ່າງຮ້າຍແຮງໃກ້ ບໍລິເວນວັດຂະເໝນບູຮານ ທີ່ເຂົາພະວິຫານຊຶ່ງສ້າງໃນສັດ ຕະວັດທີ 11 ນັ້ນ ການເຈລະຈາເປັນເວລາ 2 ມື້ທີ່ໄດ້ຮັບການສະໜັບສະໜຸນ ໂດຍສະມາຄົມບັນດາປະຊາຊາຊາດໃນເຂດເອເຊຍຕາເວັນ ອອກສຽງໃຕ້ຫຼືອາຊ່ຽນນັ້ນມີກຳນົດຈະເລີ້ມຂຶ້ນໃນວັນທີ 24 ມີນານີ້ ທີ່ເມືອງ Bogor ປະເທດອິນໂດເນເຊຍ ບັນຫາຂັດແຍ້ງກ່ຽວກັບດິນທີ່ຢູ່ຕິດກັບວັດເຂົາພະວິຫານນັ້ນ ໄດ້ພາໃຫ້ມີການຍິງປືນໃຫຍ່ໂຈມຕີກັນເປັນເວລາ 4 ມື້ໃນ ເດືອນແລ້ວ ທີ່ເປັນເຫດໃຫ້ມີຜູ້ເສຍຊີວິດຢ່າງນ້ອຍ 10 ຄົນ ແລະໄດ້ຮັບບາດເຈັບອີກຫຼາຍສິບຄົນ ທັງໄທແລະກຳປູເຈຍຕ່າງກໍກ່າວຫາອີກຝ່າຍນຶ່ງວ່າ ເປັນຜູ້ເລີ່ມຍິງກ່ອນແລະນັບແຕ່ນັ້ນມາ ກໍໄດ້ຕົກລົງໃຫ້ມີການຈັດສົ່ງຄະນະສັງເກດການທະຫານຂອງອິນໂດເນເຊຍ 30 ຄົນໄປຍັງ ບໍລິເວນຊາຍແດນທີ່ມີການຂັດແຍ້ງ ສານໂລກໄດ້ຕັດສິນໃນປີ 1962 ມອບວັດດັ່ງກ່າວໃຫ້ກຳປູເຈຍແຕ່ປະເທດທັງສອງຍັງບໍ່ສາ ມາດຕົກລົງກັນໄດ້ກ່ຽວກັບກຳມະສິດຂອງດິນຕອນນ້ອຍໆໃນບໍລິເວນອ້ອມແອ້ມວັດດັ່ງກ່າວ ຄວາມເຄັ່ງຕຶງລະຫວ່າງໄທ ແລະກຳປູເຈຍ ໄດ້ລະເບີດຂຶ້ນ ໃນປີ 2008 ຫຼັງຈາກອົງການ UNESCO ໄດ້ຈັດເອົາວັດເຂົາພະວິຫານ ເຂົ້າໄວ້ໃນບັນຊີສະຖານທີ່ມໍລະດົກໂລກ